
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. július 25-i rendkívüli ülésére)
TÁRGY: A KISKŐRÖSI SPORTIGAZGATÓSÁG LÉTSZÁMÁNAK CSÖKKENTÉSÉRŐL SZÓLÓ 176/2013. SZ. KÉPVISELŐ-TESTÜLETI HATÁROZAT MÓDOSÍTÁSA
A Képviselő-testület 2013. november 20. napján hozott 176/2013. számú Képviselő-testületi határozatával, 2013. december 31. napjával a Kiskőrösi Sportigazgatóságnál a gazdaságosabb működtetés érdekében egy fő részmunkaidős (heti 20 órás) fűtő-karbantartó közalkalmazotti munkakört megszüntetett és az engedélyezett létszámot 28 főben határozta meg. 

Magyarország 2014. évi központi költségvetéséről szóló 2013. évi CCXXX. törvény 3. melléklet 6. pontja szerint a központi költségvetés hozzájárulást biztosít a települési önkormányzatnak az általa fenntartott intézményben biztosított feladatellátás ésszerű megszervezése folytán felszabaduló létszám miatti, 2013. szeptember 30. napját követően hozott döntéseikhez kapcsolódó 2013. és 2014. években esedékes jogszabályi kötelezettségei teljesítéséhez, A támogatás a tényleges létszámcsökkentést megvalósító jogviszony megszűntetése miatt fizetendő, munkavégzés alóli felmentése idejére járó felmentési illetményre, de legfeljebb hat havi felmentési illetményre és annak szociális hozzájárulási adójára, továbbá a jogszabály szerinti végkielégítés és szociális hozzájárulási adó teljes összegének 75 %-ára, de legfeljebb 4 millió forintra igényelhető. 

A települési önkormányzatok helyi szervezési intézkedéseihez kapcsolódó támogatásról szóló 5/2014. (I. 31.) BM rendelet alapján létszámcsökkentés miatt keletkezett fizetési kötelezettségeinek finanszírozására támogatási igényt – amelynek összege: 114.511,- Ft – nyújtottunk be a Magyar Államkincstárhoz.

A Magyar Államkincstár Bács-Kiskun Megyei Igazgatósága 2014. július 18. napján kelt, BAC/10612-2/2014. számú átiratában hiánypótlásra szólította fel az Önkormányzatot. A hiánypótlási felszólítás szerint módosítani és kiegészíteni kell a 176/2013. számú Képviselő-testületi határozatot az alábbiakkal:

· a közalkalmazott kinevezése szerinti munkakörében történő továbbfoglalkoztatására és az önkormányzat költségvetési szerveinél és polgármesteri hivatalnál a meglévő üres álláshelyeken, az előreláthatólag megüresedő álláshelyeken, illetve szervezeti változás, feladatátadás következtében az önkormányzat fenntartói körén kívüli munkáltatónál a munkaviszonyban töltött ideje folyamatosságának megszakítása nélküli foglalkoztatására nincs lehetőség, 
· a  megszüntetett közalkalmazotti munkakör legalább öt évig nem kerül visszaállításra.
A módosított testületi határozatot a hiánypótlási felszólítás kézhezvételét követő 8 napon belül kell a Magyar Államkincstár Bács-Kiskun Megyei Igazgatóságához eljuttatni.
A fentiek alapján a támogatás igénybevétele érdekében javaslom a Képviselő-testületnek, hogy a határozat-tervezetben foglaltak szerint döntsön.
Kiskőrös, 2014. július 21.
Domonyi  László sk.
            polgármester
HATÁROZAT-TERVEZET

A Képviselő-testület a 176/2013. sz. Képviselő-testületi határozat 2. pontját az alábbiak szerint módosítja, valamint kiegészíti az 5. ponttal:

„ 2. A Képviselő-testület a határozat 1. pontjára tekintettel 1 fő részmunkaidős (heti 20 órás) létszámcsökkentést rendel el, mivel a közalkalmazott kinevezése szerinti munkakörében történő továbbfoglalkoztatására és az önkormányzat költségvetési szerveinél és polgármesteri hivatalánál a meglévő üres álláshelyeken, az előreláthatólag megüresedő álláshelyeken, illetve szervezeti változás, feladatátadás következtében az önkormányzat fenntartói körén kívüli munkáltatónál a munkaviszonyban töltött ideje folyamatosságának megszakítása nélküli foglalkoztatására nincs lehetőség.
5. A Képviselő-testület egyetért azzal, hogy a határozat 1. pontja szerinti megszüntetett közalkalmazotti munkakör legalább öt évig nem kerül visszaállításra.”

Felelős: 
polgármester

Határidő:
azonnal

Ennek megfelelően a 176/2013. sz. Képv. test. határozat, a módosításokkal egységes szerkezetben, a következőket tartalmazza:

1. Kiskőrös Város Képviselő-testülete a Kiskőrösi Sportigazgatóság intézménynél a gazdaságosabb működtetés érdekében 2013. december 31. napjával egy fűtő-karbantartó közalkalmazotti munkakört megszüntet. A Képviselő-testület Kiskőrösi Sportigazgatóság engedélyezett létszámát 2014. január 1. napjától 28 főben állapítja meg.

2. A Képviselő-testület a határozat 1. pontjára tekintettel 1 fő részmunkaidős (heti 20 órás) létszámcsökkentést rendel el, mivel a közalkalmazott kinevezése szerinti munkakörében történő továbbfoglalkoztatására és az önkormányzat költségvetési szerveinél és polgármesteri hivatalánál a meglévő üres álláshelyeken, az előreláthatólag megüresedő álláshelyeken, illetve szervezeti változás, feladatátadás következtében az önkormányzat fenntartói körén kívüli munkáltatónál munkaviszonyban töltött ideje folyamatosságának megszakítása nélküli foglalkoztatására nincs lehetőség.
3. A Képviselő-testület felkéri a Kiskőrösi Sportigazgatóság vezetőjét, hogy a határozat 2. pontjának végrehajtása érdekében a szükséges munkáltatói és egyéb intézkedéseket tegye meg. 

4. A Képviselő-testület felkéri a polgármestert, hogy az önkormányzat 2014. évi költségvetését a fentieknek megfelelően nyújtsa be. 

5. Képviselő-testület egyetért azzal, hogy a határozat 1. pontja szerinti megszüntetett közalkalmazotti munkakör legalább öt évig nem kerül visszaállításra.

Felelős: 
polgármester

Határidő:
azonnal

